钦定古今图书集成/明伦汇编/氏族典/第215卷 > 何选
## 钦定古今图书集成/明伦汇编/氏族典/第215卷 > 何选

按《明外史何选传》：“选字靖卿，宛平人。万历十一年进
士。除南昌知县，征授御史。廷臣争国本，多获谴。选语
郑贵妃弟国泰，令以朝野公论郑氏祸福，恳言于贵
妃，俾妃自请。国泰犹豫，选厉色责之，国泰乃入告于
妃，且疏请早定，以释危疑。帝意不怿，已，知出选指，深
衔之。未几，吏部拟调验封员外郎邹元标于文选，疏”
不下，选以为言。帝忆前事，谪湖广布政司照磨。稍迁
南京通政司经历。刑部缺员外郎，吏部拟用选。帝憾
未释，特斥选为民。天启中，赠光禄少卿。